306 विद्यार्थियों ने किया प्रयास, 283 का जॉब के लिए हुआ प्रारंभिक चयन
टेलीकॉलर, मार्केटिंग, एजेंट, एडवाइजर, सेल्स एक्जीक्यूटिव, ट्रेनिंग प्रोग्रामर सहित अन्य पदों के लिए शनिवार को शासकीय कन्या स्नातकोत्तर महाविद्यालय में करियर अवसर मेला लगा।
उच्च शिक्षा विभाग की स्वामी विवेकानंद करियर मार्गदर्शन योजना के अंतर्गत करियर मार्गदर्शन प्रकोष्ठ की ओर से शनिवार को करियर अवसर मेला एवं कैंपस साक्षात्कार से चयन का आयोजन किया गया था। करियर मेले में लगे विभिन्न कंपनियों के काउंटरों पर जाकर विद्यार्थियों ने अपने बायोडाटा देकर साक्षात्कार भी दिए। स्वामी विवेकानंद करियर मार्गदर्शन प्रकोष्ठ की संयोजक डॉ. भारती श्रीवास्तव ने बताया ई वे इंदौर, डीएचएल इंफाबुल्स इंदौर, ब्रिल सेंस इंदौर, हिंदुजा ग्रुप इंदौर, कटारिया ग्रुप, रिलायंस कम्युनिकेशन, एलआईसी, मैक्स लाइफ, शैल ग्रुप ऑफ इंस्टीट्यूट सहित 15 कंपनियों के काउंटर लगाए गए थे।
कॉलेज की प्रचार प्रसार समिति के डॉ. वीके गुप्ता ने बताया दिनभर चले मेले में 12वीं, स्नातक, स्नातकोत्तर व अंतिम सेमेस्टर के कुल 306 विद्यार्थियों ने सहभागिता की। जिसमें से 283 विद्यार्थियों का चयन प्रारंभिक स्तर पर विभिन्न कंपनियों द्वारा किया गया है। इनमें 232 छात्राएं एवं 51 छात्र शामिल हैं। इसके पहले सुबह 11 बजे हुए शुभारंभ समारोह में मुख्य अतिथि उच्च शिक्षा विभाग की उज्जैन संभाग अतिरिक्त संचालक डॉ. उषा श्रीवास्तव थीं। अध्यक्षता जीडीसी की प्राचार्य डॉ. तृप्ता सप्रू ने की। संचालन डॉ. नीता तपन ने किया।
स्वरोजगार का भी मिला प्रशिक्षण
करियर मेले में विद्यार्थियों को स्वरोजगार का भी प्रशिक्षण दिया गया। जिसमें जिला व्यापार एवं उद्योग केंद्र आैर आई सेक्ट की ओर से स्वरोजगार से जुड़ी विभिन्न योजनाओं की जानकारी दी गई। इसके अलावा अन्य काउंटरों पर ओरी फ्लेम टपरवेयर, केक मिक्स एवं बेक मेकिंग, ज्वेलरी व सुकृति क्रियेशन की ओर से भी छात्राओं को स्वरोजगार से जुड़ी जानकारियां दी गईं।
काउंटरों पर अपनी जानकारियां देकर फॉर्म लेती छात्राएं।
hin_Deva hin_Deva hin_Deva hin_Deva hin_Deva hin_Deva hin_Deva